10 หุ้นทำเม่ากระเป๋าฉีก! แค่ 2 เดือนราคาทรุดเกิน 20%
“ข่าวหุ้นธุรกิจออนไลน์” ได้ทำการสำรวจราคาหุ้นบริษัทจดทะเบียน (บจ.) ในตลาดหลักทรัพย์แห่งประเทศไทย (ตลท.) SET ที่ปรับตัวลงแรงในรอบ 2 เดือน โดยเทียบราคาหุ้น ณ วันที่ 30 ธ.ค.59-28 ก.พ.60 โดยครั้งนี้จะขอนำเสนอหุ้นที่ราคาปรับตัวลงแรงเกิน 20%
21 เม.ย. 2560

“ข่าวหุ้นธุรกิจออนไลน์” ได้ทำการสำรวจราคาหุ้นบริษัทจดทะเบียน (บจ.) ในตลาดหลักทรัพย์แห่งประเทศไทย (ตลท.) SET ที่ปรับตัวลงแรงในรอบ 2 เดือน โดยเทียบราคาหุ้น ณ วันที่ 30 ธ.ค.59-28 ก.พ.60 โดยครั้งนี้จะขอนำเสนอหุ้นที่ราคาปรับตัวลงแรงเกิน 20% นำโดย RICH-TRITN-TSI-FER และ ABC

 
อันดับที่ 1 บริษัท ริช เอเชีย คอร์ปอเรชั่น จำกัด (มหาชน) หรือ RICH ราคาช่วง 2 เดือนปรับตัวลดลง 35.71% จากราคา ณ วันที่ 30 ธ.ค. 59 อยู่ที่ระดับ 0.28 บาท ลบ 0.10 บาท มาอยู่ที่ 0.18 บาท ณ วันที่ 28 ก.พ.60
อนึ่งเมื่อวันที่ 1 มี.ค.60 ตลาดหลักทรัพย์แห่งประเทศไทย (ตลท.) ได้ประกาศขึ้นเครื่องหมาย SP (Suspension) เพื่อห้ามการซื้อหรือขายหลักทรัพย์ขอ RICH ตั้งแต่วันที่ 1 มีนาคม 2560 เนื่องจากอยู่ระหว่างพิจารณาว่าบริษัทเข้าข่ายต้องปรับปรุงฐานะการเงินและการดำเนินงานหรือไม่  โดย RICH ได้นำส่งงบการเงินประจำปี สิ้นสุดวันที่ 31 ธ.ค.59 ฉบับที่ผ่านการตรวจสอบจากผู้สอบบัญชีมายังตลาดหลักทรัพย์โดยมีฐานะการเงินที่อาจเข้าข่ายอาจถูกเพิกถอนกล่าวคือมีส่วนของผู้ถือหุ้นต่ำกว่าศูนย์
 
อันดับที่ 2 บริษัท ไทรทัน โฮลดิ้ง จำกัด (มหาชน) หรือ TRITN ราคาช่วง 2 เดือนปรับตัวลดลง 35.42% จากราคา ณ วันที่ 30 ธ.ค. 59 อยู่ที่ระดับ 0.48 บาท ลบ 0.17 บาท มาอยู่ที่ 0.31บาท ณ วันที่ 28 ก.พ.60
โดยราคาหุ้นปรับตัวลงเนื่องจากผลการดำเนินงานของบริษัทนั้นไม่สู้ดีนัก ล่าสุด ประกาศผลการดำเนินงานประจำปี 59 มีผลขาดทุน 334.70 ล้านบาท ส่งผลให้นักลงทุนขาดความเชื่อมั่นว่าบริษัทจะสามารถกลับมามีกำไรได้
 
อันดับที่ 3 บริษัท ไทยเศรษฐกิจประกันภัย จำกัด (มหาชน) หรือ TSI ราคาช่วง 2 เดือนปรับตัวลดลง 28.33% จากราคา ณ วันที่ 30 ธ.ค. 59 อยู่ที่ระดับ 0.60 บาท ลบ 0.17 บาท มาอยู่ที่ 0.43 บาท ณ วันที่ 28 ก.พ.60
โดยราคาหุ้นปรับตัวลงเนื่องจากผลการดำเนินงานของบริษัท ล่าสุด ประกาศผลการดำเนินงานประจำปี 59 มีผลขาดทุน 183.43 ล้านบาท จากปีก่อนมีกำไร 10.23 ล้านบาท ส่งผลให้นักลงทุนขาดความเชื่อมั่นว่าบริษัทจะสามารถกลับมามีกำไรได้
 
อันดับที่ 4 บริษัท เฟอร์รั่ม จำกัด (มหาชน) หรือ FER ราคาช่วง 2 เดือนปรับตัวลดลง 26.14% จากราคา ณ วันที่ 30 ธ.ค. 59 อยู่ที่ระดับ 0.88 บาท ลบ 0.23 บาท มาอยู่ที่ 0.65 บาท ณ วันที่ 28 ก.พ.60
โดยราคาหุ้นปรับตัวลงหลังจากผลการดำเนินงานนั้นยังไม่มีกำไร โดยล่าสุด ประกาศผลการดำเนินงานประจำปี 59 มีผลขาดทุน 164.19 ล้านบาท ส่งผลให้นักลงทุนขาดความเชื่อมั่นว่าบริษัทจะสามารถกลับมามีกำไรได้
 
อันดับที่ 5 บริษัท แอสเซท ไบร์ท จำกัด (มหาชน) หรือ ABC ราคาช่วง 2 เดือนปรับตัวลดลง 23.53% จากราคา ณ วันที่ 30 ธ.ค. 59 อยู่ที่ระดับ 0.34 บาท ลบ 0.08 บาท มาอยู่ที่ 0.26 บาท ณ วันที่ 28 ก.พ.60
โดยราคาหุ้นปรับตัวลงหลังจากผลการดำเนินงานนั้นยังไม่มีกำไร โดยล่าสุด ประกาศผลการดำเนินงานประจำปี 59 มีผลขาดทุน 108.68 ล้านบาท ส่งผลให้นักลงทุนขาดความเชื่อมั่นว่าบริษัทจะสามารถกลับมามีกำไรได้
 
หากสังเกตหุ้นปรับตัวลงแรง ส่วนใหญ่จะได้รับผลกระทบในเรื่องผลประกอบการ และทิศทางธุรกิจยังไม่สดใสทำให้นักลงทุนเทขายหุ้นตลอด 2 เดือนที่ผ่านมา อย่างไรก็ตามหากมองอีกด้านหนึ่งถือเป็นโอกาสที่นักลงทุนจะได้สะสมหุ้นกลุ่มนี้ เพราะยังเหลือเวลาอีกหลายเดือนปีนี้ที่หุ้นเหล่านี้จะได้พิสูจน์ผลงงาน และโชว์แผนธุรกิจให้กับนักลงทุนได้มั่นใจ ถึงตอนนั้นหุ้นเหล่านี้ก็มีโอกาสกลับมาสดใสและดีดกลับไปราคาเดิมที่เคยร่วงลงมาก็เป็นได้
 
*ทั้งนี้ข้อมูลที่มีการนำเสนอข้างต้นเป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำหรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตามล้วนเป็นผลจากการใช้วิจารณญาณของผู้อ่าน